Vrem o țară ca-n afară, un sistem de sănătate european, dar uităm să ne vaccinăm copiii. După ce timp de secole oamenii de știință au dezvoltat metode de a preveni bolile infecto-contagioase în rândul copiilor, oameni fără pregătire medicală decid să nu-și vaccineze odraslele.

Rujeola face victime în secolul 21

Rezultatul acestor decizii? Doar în ultima săptămână au fost înregistrate 80 de cazuri noi de îmbolnăvire de rujeolă. Per total, epidemia a provocat 59 de decese. Mămicile îmi manifestă îngrijorarea pe rețelele de socializare, evitând să-și ducă copiii în locuri aglomerate. Le înțeleg îngrijorarea și le susțin, mai ales dacă trăiesc în zonele unde rujeola face victime.

Nu doar iresponsabilitatea părinților care nu-și vaccinează copii este vinovată pentru aceste tragedii, ci și iresponsabilitatea cadrelor medicale. Destul de recent, am citit un caz în care un copil prea mic pentru a fi vaccinat a fost internat în spital pentru o infecție respiratorie. A fost internat în același salon cu un copil mai mare, care era deja bolnav de rujeolă, boală diagnosticată după ce a stat la comun cu alți copii, unii de vârstă foarte mică.

Rezultatul întârzierii diagnosticării a fost că bebelușul s-a contaminat de la copilul mai mare și, din păcate, a decedat. Nu alegeți pentru copiii dumneavoastră! Dacă dvs. ați beneficiat de vaccinuri când erați copil, și puiul trebuie să aibă această șansă! Acordați atenție sporită igienei copilului, pentru că uneori spălarea mânuțelor îl poate salva de la boală. Supravegheați-i starea de sănătate dacă merge în colectivitate. Câteva bubițe roșii pot indica boli diferite, pe care doar medicul le poate diagnostica. Dacă sunteți internat în spital cu cel mic, asigurați-vă că nu intră în contact cu copii contagioși. Spitalul ar trebui să fie locul în care ne vindecăm, nu o nouă sursă de contaminare cu germeni periculoși.

Toxicitatea înlocuitorilor de BPA

BPA este un tip de plastic care se folosea până de curând în fabricarea biberoanelor, cănilor pentru copii și chiar a unor instrumente medicale. După ce s-a dovedit că BPA este cancerigen, UE a interzis folosirea acestuia în materialele destinate copiilor.

Au fost introduși pe piață noi tipuri de plastic pentru a înlocui BPA-ul, dare se pare că și acestea sunt la fel de toxice.

Cercetătorii din Washington au descoperit că produsele de plastic menite să înlocuiască bisfenolul A (BPA) determină anormalități genetice la șoareci. În cazul precizat, șoarecii au fost afectați negativ datorită cuștilor de plastic în care errau ținuți, cuști tratate cu un detergent puternic.

Pentru siguranța copiilor, sunt recomandate biberoanele din sticlă și jucăriile din materiale naturale, chiar dacă prețul este vizibil mai mare. Uneori, mai puține jucării și cănuțe din plastic înseamnă mai mult pentru sănătate și viață.

Apreciază: Apreciere Încarc...